Pizi Jihat

Pizi bin Jihat (lahir 4 Mei 1970) ialah seorang pelakon dan ahli politik Malaysia. Beliau ialah ahli politik dari BERSATU. Beliau pernah dicalonkan di kerusi Dewan Negeri Bukit Pasir semasa Pilihan raya umum Malaysia 2018 lalu, tetapi pencalonan beliau ditolak oleh Suruhanjaya Pilihan Raya Malaysia kerana masih mempunyai status muflis oleh Jabatan Insolvensi Malaysia. Presiden BERSATU, Tan Sri Muhyiddin Yassin menyatakan kehairanan beliau kerana telah membuat semakan sebelum itu dan mendapati nama Pizi sudah tiada dalam senarai, namun telah dipertikaikan oleh pihak Suruhanjaya Pilihan Raya Malaysia setelah semakan semula dibuat.

Kerjaya lakonan
Pizi telah diberikan penghormatan untuk melakonkan watak Tan Sri Muhyiddin Yassin dalam sebuah filem biopik, Mahathir: The Journey arahan Prof Dr. Hatta Azad Khan dan penerbit Yusof Kelana dan diterbitkan oleh Reliance Media Group Sdn Bhd. Yusof bagaimanapun telah meninggal dunia pada 15 Ogos 2020 lalu akibat kanser kulit tahap empat. 

Beliau juga pernah berlakon dalam telefilem Jalan Sehala bersama pelakon utama, Azhan Rani, Reen Rahim, Sherie Merlis dan lain-lain yang ditayangkan dalam slot Panggung Seri TV1 pada 2017 lalu.

Rujukan

Orang Malaysia berketurunan Melayu
Muslim Malaysia
Kelahiran 1970
Orang dari Muar
Orang dari Johor
Pelakon lelaki Malaysia
Anggota Parti Pribumi Bersatu Malaysia
Muhyiddin Yassin
Alumni Universiti Utara Malaysia